Diari Oficial de la Generalitat Valenciana


Sumari del DOGV 3328, del 11-09-1998 (1998/7043)

Rotlle d'apel·lació número 1.193/1996. Cèdula de notificació.
-------------------------------------------------------------

### Dades del document

Número de DOGV
:   3328

Data del DOGV
:   11-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/7043


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.193/1996. Cèdula de notificació. [1998/Q7043]
  
La Secció Sisena de l'Audiència Provincial de València ha dictat, en el rotlle d'apel·lació número 1.193/1996, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 662
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 8 de juliol de 1998
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici de menor quantia, promogudes davant el Jutjat de Primera Instància número 2 de Picassent pel senyor José Javier i la senyora Cristina Bosch Moya contra el Banco de Valencia, SA, i José Moya, SL, sobre terceria de domini; pendents davant d'aquesta Secció en virtut del recurs d'apel·lació interposat pels demandants, representats pel procurador Joaquín Francisco Funes Gracia i dirigits per la lletrada Inmaculada Doménech López. L'apel·lat, representat pel procurador José Javier Arriba Valladares, dirigit per lletrat, ha comparegut. No ha comparegut José Moya, SL.
  
Decisió
  
1. Estimem el recurs d'apel·lació interposat pel senyor José Javier i la senyora Cristina Bosch Moya, per si i en benefici de la comunitat de propietaris i d'hereus per la mort del seu pare el senyor Vicente Bosch Campos.
  
2. Revoquem parcialment la decisió de la sentència apel·lada de data 16 d'octubre de 1996, en el sentit que s'estima íntegrament la demanda rectora d'aquest procés i amb la suspensió de qualsevol diligència d'execució que, si escau, s'haguera d'iniciar pel que fa als béns a què fa referència.
  
3. Declarem que els béns embargats, que consisteixen en un solar a l'Alqueria, al terme de Montroy, inscrit al Registre de la Propietat de Carlet al tom 1.003, llibre 69, foli 75, finca 6.113, inscripció segona, i una nau situada al carrer de la Pau, sense número, de Montroy, inscrita al Registre de la Propietat de Carlet al tom 1.910, llibre 111, foli 220, finca 5.983, inscripció tercera, han de ser sostrets del procediment d'execució iniciat per l'actor, el Banco de Valencia, en el procediment executiu número 114/96, i ordenem que s'alce l'embargament sobre els béns immobles a què es fa referència, que cal deixar a la disposició dels seus propietaris legítims, i confirmem els altres extrems de la decisió de la sentència esmentada.
  
4. No es fa imposició de les costes d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
Publicació. Que la sentència anterior s'ha llegit i s'ha publicat pel magistrat ponent, mentre realitzava sessió pública la Secció Sisena d'aquesta Audiència Provincial. En done fe.»
  
No s'hi pot interposar recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, José Moya, SL.